CELEX: 31970R2598
Language: el
Date: 1970-12-18 00:00:00
Title: Κανονισμός (ΕΟΚ) αριθ. 2598/70 της Επιτροπής της 18ης Δεκεμβρίου 1970 περί καθορισμού του περιεχομένου των διαφόρων κεφαλαίων των εντύπων λογιστικής οργανώσεως του παραρτήματος Ι του κανονισμού (ΕΟΚ) αριθ. 1108/70 του Συμβουλίου της 4ης Ιουνίου 1970

Avis juridique important

|

31970R2598

Κανονισμός (ΕΟΚ) αριθ. 2598/70 της Επιτροπής της 18ης Δεκεμβρίου 1970 περί καθορισμού του περιεχομένου των διαφόρων κεφαλαίων των εντύπων λογιστικής οργανώσεως του παραρτήματος Ι του κανονισμού (ΕΟΚ) αριθ. 1108/70 του Συμβουλίου της 4ης Ιουνίου 1970  

Επίσημη Εφημερίδα αριθ. L 278 της 23/12/1970 σ. 0001 - 0005 Φινλανδική ειδική έκδοση: Κεφάλαιο 7 τόμος 1 σ. 0110  Δανική ειδική έκδοση: Σειρά I Κεφάλαιο 1970(III) σ. 0796  Σουηδική ειδική έκδοση: Κεφάλαιο 7 τόμος 1 σ. 0110  Αγγλική ειδική έκδοση: Σειρά I Κεφάλαιο 1970(III) σ. 0899  Ελληνική ειδική έκδοση: Κεφάλαιο 07 τόμος 1 σ. 0165  Ισπανική ειδική έκδοση: Κεφάλαιο 07 τόμος 1 σ. 0161  Πορτογαλική ειδική έκδοση : Κεφάλαιο 07 τόμος 1 σ. 0161 

ΚΑΝΟΝΙΣΜΟΣ (ΕΟΚ) αριθ. 2598/70 ΤΗΣ ΕΠΙΤΡΟΠΗΣ της 18ης Δεκεμβρίου 1970 περί καθορισμού του περιεχομένου των διαφόρων κεφαλαίων των εντύπων λογιστικής οργανώσεως του παραρτήματος I του κανονισμού (ΕΟΚ) αριθ. 1108/70 του Συμβουλίου της 4ης Ιουνίου  1970Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1108/70 του Συμβουλίου της 4ης Ιουνίου 1970 περί καθιερώσεως λογιστικού συστήματος των δαπανών που συνδέονται με τα έργα υποδομής για σιδηροδρομικές, οδικές και εσωτερικές πλωτές μεταφορές(1), και ιδίως το άρθρο 9 παράγραφος 1,   τις γνώμες, που διατυπώθηκαν από τα μέλη της επιτροπής των κυβερνητικών εμπειρογνωμόνων,  Εκτιμώντας:  ότι η Επιτροπή εξασφαλίζει τον συντονισμό του συνόλου των εργασιών την εκτέλεση των οποίων συναπάγεται ο ανωτέρω κανονισμός ότι, ιδιαίτερα, καθήκον της Επιτροπής είναι να καθορίζει το περιεχόμενο των διαφόρων κεφαλαίων εντύπων λογιστικής οργανώσεως του  παραρτήματος I του κανονισμού- ότι, από 1ηςΙανουαρίου 1971, πρέπει να καθιερωθεί ομοιόμορφο και μόνιμο λογιστικό σύστημα δαπανών για έργα υποδομής- ότι οι αντίστοιχες διατάξεις πρέπει να θεσπισθούν εγκαίρως για να εξασφαλισθεί από την αρχή, ομοιόμορφη  εφαρμογή των εντύπων λογιστικής οργανώσεως στα διάφορα Κράτη μέλη και για το σύνολο των τρόπων μεταφοράς- ότι πρέπει να ορισθεί η έννοια "έργα υποδομής", δια του προσδιορισμού για κάθε τρόπο μεταφοράς, των εγκαταστάσεων, των έργων και των εξοπλισμών που καλύπτονται από την έννοια αυτήν όσο και η φύση των δαπανών που πρέπει να εγγράφονται στα διάφορα  κεφάλαια των εντύπων λογιστικής οργανώσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο μόνον  Το περιεχόμενο των διαφόρων κεφαλαίων των εντύπων λογιστικής οργανώσεως του παραρτήματος I του κανονισμού (ΕΟΚ) αριθ. 1108/70 της 4ης Ιουνίου 1970 καθορίζεται σύμφωνα με τα παραρτήματα 1 και 2 του παρόντος κανονισμού, του οποίου αποτελούν  αναπόσπαστο μέρος.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Δεκεμβρίου 1970.  Για την Επιτροπή Ο Πρόεδρος Franco M. MALFATTI  (1) ΕΕ αριθ. Ν 130 της 15. 6. 1970, σ. 4.      ΠΑΡΑΡΤΗΜΑ 1   ΟΡΙΣΜΟΣ ΤΗΣ ΕΝΝΟΙΑΣ ΕΡΓΑ ΥΠΟΔΟΜΗΣ ΓΙΑ ΤΙΣ ΜΕΤΑΦΟΡΕΣ Ως έργα υποδομής για τις μεταφορές, κατά την έννοια του άρθρου 1 του κανονισμού (ΕΟΚ) αριθ. 1108/70 της 4ης Ιουνίου 1970, νοείται το σύνολο των οδών ή γραμμών και μονίμων εγκαταστάσεων των τριών τρόπων  μεταφοράς, κατά το μέτρο που είναι αναγκαίες για την εξυπηρέτηση και την ασφάλεια της κυκλοφορίας.   Α. ΣΙΔΗΡΟΔΡΟΜΙΚΕΣ ΜΕΤΑΦΟΡΕΣ  Τα έργα υποδομής στον τομέα των σιδηροδρομικών μεταφορών αποτελούνται από τα ακόλουθα στοιχεία, εφόσον τα στοιχεία αυτά αποτελούν μέρος των κυρίων και υπηρεσιακών γραμμών πλην των γραμμών που ευρίσκονται στο εσωτερικό των  σταθμών επισκευής υλικού, στις αποθήκες ή στα αμαξοστάσια οχημάτων κινήσεως και των ιδιωτικών ή παρακαμπτήριων γραμμών:  - γήπεδα- - χωματουργικά, ιδίως επιχώματα, τάφροι, αύλακες και οπές αποστραγγίσεως, κτισμένοι τάφροι, οχετοί, τοίχοι επικαλύψεως, φυτά προστασίας των πρανών κλπ- κρηπιδώματα επιβατών και εμπορευμάτων- ερείσματα οδών και διαβάσεις πεζών- τοίχοι περιφράξεως, φράκτες εκ φυτών, φράκτες εκ πασσάλων λωρίδες πυρασφαλείας- συσκευές για τη θέρμανση των κλειδιών- συσκευές αντιχιονικής προστασίας- - τεχνικά:  γέφυρες, αναχώματα, και λοιπές διαβάσεις, σήραγγες, κεκαλυμμένες τάφροι, και άλλες υπόγειες διαβάσεις- τοίχοι υποστηρίξεως και αντιστηρίξεως και έργα προστασίας από χιονοστιβάδες, λιθοπτώσεις κλπ- - ισόπεδες διαβάσεις, συμπεριλαμβανομένων και των έργων για την ασφάλεια της οδικής κυκλοφορίας- - επιδομές, ιδίως:  σιδηροτροχιές, αυλακωτές σιδηροτροχιές και αντιτροχιές- στρωτήρες, διαμήκεις στρωτήρες, μικρά εξαρτήματα συνενώσεως, λιθορριπές περιλαμβανομένου και του αμμοχαλίκου- κλειδιά- περιστρεφόμενες πλατφόρμες και άμαξες μεταμορφώσεως (εξαιρέσει εκείνων που εξυπηρετούν αποκλειστικά τα οχήματα κινήσεως)- - διαβάσεις για ταξιδιώτες και εμπορεύματα συμπεριλαμβανομένων και των οδών ή διαδρόμων προσβάσεως- - εγκαταστάσεις ασφαλείας, σηματοδοτήσεως και τηλεπικοινωνιών για γραμμές, σταθμούς και σταθμούς διαλογής, συμπεριλαμβανομένων των εγκαταστάσεων παραγωγής, μετατροπής και διανομής της ηλεκτρικής ενεργείας για την υπηρεσία σηματοδοτήσεως και  τηλεπικοινωνιών- κτίρια για τις ανωτέρω εγκαταστάσεις- τροχοπέδες γραμμών- - εγκαταστάσεις φωτισμού για την διευκόλυνση και την ασφάλεια της κυκλοφορίας των οχημάτων- - συσκευές μετατροπής και μεταφοράς της ηλεκτρικής ενεργείας για την έλξη των αμαξοστοιχιών: υποσταθμοί, γραμμές παροχής ρεύματος από τους υποσταθμούς στις γραμμές επαφής, γραμμές επαφής και σχετικά υποστηρίγματα- τρίτη σιδηροτροχιά συμπεριλαμβανομένου  και του υποβάθρου της- - κτίρια στεγάζοντα τις υπηρεσίες διοικήσεως, διαχειρίσεως και εκμεταλλεύσεως των έργων υποδομής συμπεριλαμβανομένου και του μέρους των εγκαταστάσεων εισπράξεως των τελών μεταφοράς.   Β. ΟΔΙΚΕΣ ΜΕΤΑΦΟΡΕΣ  Τα έργα υποδομής στον τομέα των οδικών μεταφορών αποτελούνται από τα ακόλουθα στοιχεία:  - γήπεδα- - τεχνικά:  τάφροι, επιχώματα, έργα αποστραγγίσεως κλπ.,  έργα αντιστηρίξεως και παγιώσεως- - κατάστρωμα των οδών και σχετικές βοηθητικές κατασκευές:  στρώματα αποτελούντα το κατάστρωμα της οδού συμπεριλαβανομένων των προστατευτικών υποστρωμάτων, των ερεισμάτων, των έργων επιχωματώσεως για τον διαχωρισμό των λωρίδων κυκλοφορίας, των έργων για την εκροή των υδάτων, των χωρών σταθμεύσεως οχημάτων τα  οποία έχουν υποστεί βλάβη, των χώρων σταθμεύσεως και παρασταθμεύσεως που ευρίσκονται εκτός αστικών περιοχών (οδοί προσβάσεως, χώροι σταθμεύσεως, σηματοδότηση), των χωρών σταθμεύσεως που ευρίσκονται εντός κατοικημένων περιοχών επί γηπέδων ιδιοκτησίας του  δημοσίου, φυτών παντός είδους, εγκαταστάσεων ασφαλείας κλπ.- - τεχνικά έργα:  γέφυρες, αύλακες, οδογέφυρες, σήραγγες, στοές για την προστασία από τις χιονιστιβάδες και τις λιθοπτώσεις, φράκτες αντιχιονικής προστασίας κλπ.- - ισόπεδες διαβάσεις- - εγκαταστάσεις σηματοδοτήσεως και τηλεπικοινωνιών- - εγκαταστάσεις φωτισμού- - εγκαταστάσεις εισπράξεως διοδίων, παρκόμετρα- - κτίρια στεγάζοντα τις υπηρεσίες διοικήσεως, διαχειρίσεως και εκμεταλλεύσεως των έργων υποδομής.   Γ. ΕΣΩΤΕΡΙΚΕΣ ΠΛΩΤΕΣ ΜΕΤΑΦΟΡΕΣ  Τα έργα υποδομής στον τομέα των εσωτερικών πλωτών μεταφορών αποτελούνται από τα ακόλουθα στοιχεία:  - γήπεδα- - τεχνικά (χωματουργικά, έργα διαμορφώσεως της κοίτης της διώρυγος, έργα στεγανοποιήσεως, έργα διαμορφώσεως αναβαθμών κοίτης, έργα κατασκευής βραχιόνων καθέτων προς τον ρου του ποταμού, στηθαίων, ανυψωτικών διαβάσεων και διαβάσεων υπηρεσίας), έργα  προστασίας των οχθών, υδατογέφυρες, σίφωνες και αγωγοί ύδατος, σήραγγες-διώρυγες, λιμένες που χρησιμεύουν αποκλειστικώς ως καταφύγια πλοίων- - υδατοφράκτες και έργα ελέγχου της στάθμης, εγκαταστάσεις εκκενώσεως του ύδατος δια βαρύτητος, υδατοταμιευτήρες και υδατοδεξαμενές για την τροφοδοσία της πλωτής οδού και την ρύθμιση της υδατικής στάθμης, εγκαταστάσεις ρυθμίσεως της υδατικής ροής,  υδρόμετρα, λιμνογράφοι και συστήματα συναγερμού- - φράγματα (έργα κατασκευαζόμενα καθέτως προς τον ρου του ποταμού για να εξασφαλισθεί στην ναυσιπλοΐα επαρκές βάθος υδάτων του ποταμού και να ελαττωθεί, μέσω υπερχειλιστών ή σηράγγων απαγωγής η ταχύτης του ρεύματος), βοηθητικές εγκαταστάσεις,  (ιχθυόσκαλες, δικλείδες για την αντιμετώπιση επειγουσών περιπτώσεων)- - δεξαμενές διαπλεύσεως, ανελκυστήρες και επικλινή επίπεδα, συμπεριλαμβανομένων και των δεξαμενών αναμονής και ανακτήσεως ύδατος- - συστήματα προσορμήσεως και προβλήτες πλεύσεως (σημαντήρες προσορμήσεως, ναύδετα, κολώνες προσορμήσεως, δέστρες, προφυλακτήρες εκ σανίδων και σιδηροπασσάλων)- - κινητές γέφυρες- - εγκαταστάσεις σηματοδοτήσεως και σημαντήρων, εγκαταστάσεις ασφαλείας τηλεπικοινωνιών και φωτισμού- - συστήματα ρυθμίσεως της κυκλοφορίας- - εγκαταστάσεις εισπράξεως διοδίων- - κτίρια στεγάζοντα τις υπηρεσίες διοικήσεως, διαχειρίσεως κα εκμεταλλεύσεως των έργων υποδομής.       ΠΑΡΑΡΤΗΜΑ 2   ΚΑΘΟΡΙΣΜΟΣ ΤΩΝ ΔΑΠΑΝΩΝ ΠΟΥ ΠΡΕΠΕΙ ΝΑ ΕΓΓΡΑΦΟΝΤΑΙ ΣΤΑ ΔΙΑΦΟΡΑ ΚΕΦΑΛΑΙΑ ΤΩΝ ΕΝΤΥΠΩΝ ΛΟΓΙΣΤΙΚΗΣ ΟΡΓΑΝΩΣΕΩΣ ΤΟΥ ΠΑΡΑΡΤΗΜΑΤΟΣ I ΤΟΥ ΚΑΝΟΝΙΣΜΟΥ (ΕΟΚ) ΑΡΙΘ. 1108/70 ΤΗΣ 4ης ΙΟΥΝΙΟΥ 1970   Α. ΓΕΝΙΚΕΣ ΠΑΡΑΤΗΡΗΣΕΙΣ  1. Οι διατάξεις του άρθρου 2 παράγραφος 2 του προαναφερθέντος κανονισμού ορίζουν ότι οι δαπάνες που πρέπει να εγγράφονται λογιστικώς είναι εκείνες που αφορούν άμεσα τις εργασίες, την παροχή υπηρεσιών και τις προμήθειες για την  κατασκευή, τη συντήρηση, τη λειτουργία και τη διαχείριση των έργων υποδομής. Οι διατάξεις αυτές αποκλείουν επομένως την εγγραφή λογιστικώς, των ετησίων χορηγήσεων για κεφάλαια προβλέψεως, ανανεώσεως ασφαλίσεως ή αποθεματικά για την αντιμετώπιση  μεταγενεστέρων δαπανών.  2. Για συγκεκριμένο έργο υποδομής, οι δαπάνες που λαμβάνονται υπόψη στα διάφορα κεφάλαια των εντύπων λογιστικής οργανώσεως είναι οι συνολικές δαπάνες που πραγματοποιήθηκαν για το εν λόγω έργο υποδομής, ανεξάρτητα από τον τρόπο χρηματοδοτήσεώς τους.  Εν τούτοις, σε περίπτωση που για την ίδια εγκατάσταση, δαπάνες βαρύνουν άμεσα ή έμμεσα δύο ή περισσότερους διαχειριστές έργων υποδομής, οι δαπάνες που πρέπει να εγγράφονται στο λογιστικό σύστημα του καθένα από αυτούς είναι οι καθαρές δαπάνες, που  βαρύνουν. Επίσης σε περίπτωση, που παρέχονται συμψηφιστικές εισφορές από τις δημόσιες αρχές στους διαχειριστές ορισμένων έργων υποδομής, το ποσό των συμψηφιστικών αυτών εισφορών αφαιρείται από τις δαπάνες που πραγματοποιούνται από τους διαχειριστές  αυτούς.  3. Η αξία των εγκαταστάσεων που τίθενται εκτός χρήσεως ή των υλικών κατεδαφίσεως που είτε εκποιούνται είτε επαναχρησιμοποιούνται, αφαιρείται από τις δαπάνες που εγγράφονται στα αντίστοιχα κεφάλαια των εντύπων λογιστικής οργανώσεως, με την επιφύλαξη,  όσον αφορά τους σιδηροδρόμους, των ειδικών διατάξεων που προβλέπονται ενδεχομένως εν προκειμένω στις συμβάσεις που συνήφθησαν μεταξύ των σιδηροδρομικών εταιριών και των δημοσίων αρχών.  4. Οι δαπάνες αγοράς, συντηρήσεως και λειτουργίας του ειδικού υλικού και εργαλείων, που χρησιμοποιούνται στα έργα υποδομής, καθώς και οι δαπάνες σχετικά με τις υπηρεσιακές μεταφορές για τις υπηρεσιακές ανάγκες, εγγράφονται στα αντίστοιχα κεφάλαια των  εντύπων λογιστικής οργανώσεως ή, ελλείψει τούτων, στο κεφάλαιο "Γενικά Έξοδα".  5. Τα έξοδα των εργαστηρίων και αποθηκών πρέπει, κατ' αρχήν να περιλαμβάνονται στις τιμές τιμολογήσεως των ειδών και υλικών που παρέχονται προς εξυπηρέτηση των έργων υποδομής. Σε περίπτωση που ο άμεσος αυτός καταλογισμός δεν είναι δυνατός, τα έξοδα αυτά  εγγράφονται στο κεφάλαιο "Γενικά Έξοδα".   Β. ΚΑΘΟΡΙΣΜΟΣ ΤΟΥ ΠΕΡΙΕΧΟΜΕΝΟΥ ΤΩΝ ΔΙΑΦΟΡΩΝ ΚΑΤΗΓΟΡΙΩΝ  1. Κεφάλαια των εντύπων λογιστικής οργανώσεως για τους τρεις τρόπους μεταφοράς:  - Δαπάνες επενδύσεων (κεφάλαια Α 1, Β 1, Γ 1) Οι δαπάνες επενδύσεων περιλαμβάνουν το σύνολο των δαπανών (προσωπικού, υλικού και παροχών τρίτων), για νέες κατασκευές, επεκτάσεις, ανακατασκευές και ανακαινίσεις εγκαταστάσεων έργων υποδομής, συμπεριλαμβανομένων των παρεπομένων εξόδων και εξόδων  μελετών που συνδέονται με τις εργασίες αυτές. Πάντως ο ορισμός αυτός δεν εμποδίζει, κατ' εφαρμογή των εθνικών διατάξεων, τη λογιστική εγγραφή ορισμένων ασήμαντων δαπανών επενδύσεων στο κεφάλαιο "Τρέχουσες δαπάνες".  - Τρέχουσες δαπάνες (κεφάλαια Α 2, Β 2, Γ 2) Οι τρέχουσες δαπάνες περιλαμβάνουν το σύνολο των δαπανών (προσωπικού, προμηθειών υλικού και παροχών τρίτων) για τη συντήρηση και την εκμετάλλευση των έργων υποδομής.  - Γενικά έξοδα (κεφάλαια Α 3, Β 4, Γ 4) Τα γενικά έξοδα περιλαμβάνουν το σύνολο των δαπανών των υπηρεσιών διοικήσεως, ελέγχου και επιθεωρήσεως, οι οποίες είναι ειδικά επιφορτισμένες με τη θέση σε λειτουργία και διαχείρηση των έργων υποδομής, καθώς και το καταλογιστέο στα έργα υποδομής μέρος  των δαπανών των γενικών διοικητικών υπηρεσιών που είναι άμεσα ενδιαφερόμενες. Τα γενικά έξοδα περιλαμβάνουν, επιπλέον, κάθε άλλη δαπάνη η οποία δεν θα είχε τυχόν εγγραφεί απευθείας στα λοιπά κεφάλαια των εντύπων λογιστικής οργανώσεως.  Πρόκειται ειδικότερα για τις εξής δαπάνες:  - αμοιβές προσωπικού και έξοδα λειτουργίας των κεντρικών, περιφερειακών, και τοπικών διοικητικών και τεχνικών υπηρεσιών, έξοδα υπηρεσιών ελέγχου και παραλαβής των έργων- - δαπάνες συνταξιοδοτήσεως μονίμου προσωπικού και λοιπές εργοδοτικές δαπάνες (οικογενειακά επιδόματα, εργοδοτικές εισφορές υπέρ των ταμείων υγείας, αποζημιώσεις ατυχημάτων, εισφορές υπέρ ταμείων συντάξεως για μη μόνιμο προσωπικό κλπ.) - δαπάνες υπηρεσιακών κατοικιών οι οποίες διατίθενται στο προσωπικό που απασχολείται στη διοίκηση, λειτουργία και εκμετάλλευση των έργων υποδομής αφού αφαιρεθούν τα ενδεχομένως εισπραττόμενα ενοίκια- δαπάνες κτιρίων υπηρεσίας (ιδίως υπόστεγα, αποθήκες  εργαλείων) εφόσον δεν έχουν εγγραφεί απευθείας σε άλλα κεφάλαια των εντύπων λογιστικής οργανώσεως.  2. Κεφάλαια των εντύπων λογιστικής οργανώσεως που αφορούν ειδικά τα έργα υποδομής για τις οδικές μεταφορές - Δαπάνες συντηρήσεως των οδοστρωμάτων (κεφάλαιο Β 20) Οι δαπάνες αυτές είναι κυρίως οι δαπάνες εργασιών, που αφορούν τη μηχανική αντοχή του οδοστρώματος έναντι των φορτίων που τα καταπονούν. Περιλαμβάνουν τις δαπάνες για την ανακατασκευή του οδοστρώματος σε περίπτωση ευκάμπτου οδοστρώματος και για τη  συντήρηση των πλακών σε περίπτωση ακάμπτου οδοστρώματος.  - Τροχαία αστυνομία (κεφάλαιο Β 3) Οι δαπάνες τροχαίας αστυνομίας περιλαμβάνουν το σύνολο των δαπανών των αστυνομικών υπηρεσιών που καταλογίζονται στη δραστηριότητα που αναπτύσσεται για τον έλεγχο και διευκόλυνση της κυκλοφορίας, συμπεριλαμβανομένων των δαπανών για τα κτίρια, τα οχήματα  και τον εξοπλισμό που διατίθενται ειδικά για τις υπηρεσίες αυτές.  3. Κεφάλαιο των εντύπων λογιστικής οργανώσεως που αφορά ειδικά τα έργα υποδομής για τις εσωτερικές πλωτές μεταφορές - Αστυνομία πλωτών οδών (κεφάλαιο Γ 3) Οι δαπάνες αστυνομίας πλωτών οδών περιλαμβάνουν το σύνολο των δαπανών της αστυνομικής υπηρεσίας πλωτών οδών, συμπεριλαμβανομένων των δαπανών για τα κτίρια, τις αποβάθρες επιβιβάσεως και τα πλοία που διατίθενται ειδικά για την υπηρεσία αυτή.